stanford-oval/wikipedia huggingface dataset:
Philip DeSimone

| Philip DeSimone |
| --- | --- |

Henkilötiedot
Syntynyt: 19. maaliskuuta 1987 (ikä 37) East Amherst, NY, Yhdysvallat
Kansalaisuus:   Yhdysvallat
Jääkiekkoilija
Lempinimi:  Phil
Pelipaikka:  keskushyökkääjä
Maila:  vasen
Pituus:  183 cm
Paino:  84 kg
Seura
Seura:  EC Graz 99ers
Sarja:  EBEL
Pelaajaura
Pääsarjaura:  2013–
Aik. seurat:  Hamilton Bulldogs (AHL) Trenton Titans (ECHL) Albany Devils (AHL) Jokerit (SML) Södertälje SK (Allsv.) IF Björklöven (Allsv.) HC Bolzano (EBEL)
NHL-varaus:  84. varaus, 2007 Washington Capitals
Philip DeSimone (s. 19. maaliskuuta 1987 East Amherst, New York, Yhdysvallat) on yhdysvaltalainen jääkiekkoilija, joka pelaa Itävallan Erste Bank Eishockey Ligan Graz 99ersissa. Hän on pelipaikaltaan keskushyökkääjä.
Ura

USHL-joukkue Sioux City Musketeers varasi DeSimonen 21. pelaajana vuonna 2004. Hänen USHL:n tulokaskautensa 2004–2005 toi runkosarjassa vain yhdeksän tehopistettä, mutta toisella kaudellaan 2005–2006 DeSimone voitti Musketeersin sisäisen piste- ja syöttöpörssin tehoilla 15+38=53. Hän ylsi samaan myös kaudella 2006–2007 tehoilla 26+47=73 ja myös voitti joukkueen sisäisen piste-, maali- ja syöttöpörssin kevään 2007 pudotuspeleissä tehoilla 6+6=12 sekä sisäisen tehopörssin lukemalla +4. DeSimone voitti koko USHL:n runkosarjan syöttöpörssin, sijoittui pistepörssissä toiseksi edellään vain Des Moines Buccaneersin Richard Purslow sekä jakoi maalipörssin kymmenennen sijan kolmen muun pelaajan kanssa. Hänet palkittiin koko sarjan vuoden pelaajana, vuoden hyökkääjänä ja valittiin ensimmäiseen tähdistökentälliseen.
NHL-joukkue Washington Capitals varasi DeSimonen kolmannella kierroksella 84. pelaajana kesällä 2007. Hän kävi vuodet 2007–2011 New Hampshiren yliopistoa. DeSimone voitti kaudella 2009–2010 joukkueensa mukana Hockey Eastin runkosarjan ja hänet valittiin sarjan akateemiseen tähdistökentälliseen. Viimeisellä yliopistokaudellaan 2010–2011 DeSimone oli UNH:n kolmanneksi paras pistemies tehoilla 10+31=41, joilla hän sijoittui Hockey Eastin pistepörssissä kahdeksanneksi.
Kaudeksi 2011–2012 DeSimone siirtyi vuoden mittaisella AHL-sopimuksella Hamilton Bulldogsiin, jossa tulokaskausi toi 76 runkosarjaottelussa tehot 14+19=33, joilla hän oli joukkueen neljänneksi paras pistemies. Kaudella 2012–2013 DeSimone jatkoi AHL-uraansa vuoden mittaisella sopimuksella Albany Devilsin riveissä. Hän pelasi kauden aikana myös kolme ottelua sarjatasoa alempana ECHL:n Trenton Titansissa. DeSimone teki niissä tehot 3+2=5 ja hänet valittiin ECHL:n viikon pelaajaksi 17.–23. joulukuuta väliseltä ajalta.
Elokuussa 2013 DeSimone siirtyi kuukauden mittaiselle try-outille SM-liigajoukkue Jokereihin. Hänen koeaikansa ei lopulta tuottanut jatkosopimusta ja DeSimone sai lähteä joukkueesta lokakuussa. Samassa kuussa hän löysi uuden seuran, kun DeSimone teki loppukauden 2013–2014 kattavan sopimuksella Ruotsin toiseksi korkeimmalla sarjatasolla HockeyAllsvenskanissa pelaavan Södertälje SK:n kanssa. Helmikuussa 2014 hän siirtyi samassa sarjassa pelaavaan IF Björklöveniin, jossa DeSimone ehti pelata ainoastaan Kvalserien-otteluita. Kaudeksi 2014–2015 hän siirtyi Itävallan Erste Bank Eishockey Ligan italialaisjoukkue HC Bolzanon riveihin. DeSimone oli neljällä syöttöpisteellään joukkueen paras syöttäjä Mestarien liigassa.
DeSimone siirtyi kaudeksi 2015–2016 jatkamaan EBEL-uraansa EC Graz 99ersin paitaan.
Muuta

DeSimonen pikkuveli Nick pelaa Union Collegen yliopistojoukkueessa.
Preslav

Preslavin linnoitus.
Preslav (bulg. Преслав) oli ensimmäisen Bulgarian keisarikunnan pääkaupunki vuosina 893-972. Moderni Veliki Preslav (bulg. Велики Преслав) "iso Preslav" on kaupunki.
Aiheesta muualla

Kuvia tai muita tiedostoja aiheesta Preslav Wikimedia Commonsissa
Popgasm

| Popgasm Sunrise Avenue |
| --- | --- | --- |

Studioalbumin tiedot
 Äänitetty : 2008–2009
 Julkaistu: 6. toukokuuta 2009 (Suomi)   22. toukokuuta 2009 (Saksa)   27. toukokuuta 2009 (Ruotsi)
 Formaatti: CD, digitaalinen
 Tuottaja(t): Jukka Backlund, Sunrise Avenue
 Tyylilaji: pop, pop-rock, rock
 Kesto: 53.33
 Levy-yhtiö: Bonnier
Listasijoitukset
  Suomen virallinen lista: 5.
Sunrise Avenuen muut julkaisut
| On the Way to Wonderland 2006 | Popgasm 2009 | Out of Style 2011 |
Singlet albumilta Popgasm
 ”The Whole Story” Julkaistu: 2. maaliskuuta 2009  ”Not Again” Julkaistu: 29. heinäkuuta 2009  ”Welcome to My Life” Julkaistu: 28. lokakuuta 2009
Popgasm on Sunrise Avenuen toinen albumi. Levy ilmestyi ensimmäisenä Suomessa 6. toukokuuta 2009 ja hiukan myöhemmin Saksassa, sekä Ruotsissa. Myöhemmin vuoden aikana albumi julkaistiin myös muualla maailmassa. Albumi nousi Suomen virallisen listan sijalle 5.
Albumilta julkaistiin singlet The Whole Story, Not Again ja Welcome to My Life.
Kappaleesta Birds and Bees on myös julkaistu promovideo, joka kuvattiin osittain The Whole Story -videon lavasteissa.
Kappaleet

Dream Like a Child – 4.21
The Whole Story – 3.33
Rising Sun – 3.54
Welcome to My life – 3.29
Not Again – 3.52
Bad – 3.28
Monk Bay – 3.49
Bye Bye (One Night Kind) – 3.18
Kiss 'n' Run – 3.14
6-0 – 3.15
Birds and Bees – 3.07
Sail Away With Me – 4.06
My Girl Is Mine – 3.15
Something Sweet – 6.52
Arvostelut

Allmusic:
Rumba: negatiivinen
Soundi:
V2.fi:
Aiheesta muualla

Popgasm Discogsissa. (englanniksi)
Sunrise Avenue
| --- | --- |
Studioalbumit:   On the Way to Wonderland  Popgasm  Out of Style  Unholy Ground  Heartbreak Century 
Muut julkaisut:   Acoustic Tour 2010  Out of Style – Live Edition  Fairytales – Best of 2006–2014 
Muuta:  Diskografia
Radikaali sukupuolieron teoria

Radikaali sukupuolieron teoria (ransk. différence sexuelle) pohjautuu ranskalaiseen poststrukturalistiseen ajatteluperinteeseen ja toisaalta ranskalaiseen ja etelä-eurooppalaiseen feministiseen liikkeeseen. Radikaalin sukupuolieron teoreetikot korostavat sitä, että ongelmana ei niinkään ole miesten ja naisten toteutumaton tasa-arvo kuin se, että sukupuolten todellista eroa ei tunnusteta ja tehdä näkyväksi. Puhutaan positiivisesta sukupuolierosta, jolla tarkoitetaan sitä, että naisen ero miehestä määritellään myönteisenä asiana ja voimavarana.
Merkittävimpänä radikaalin sukupuolieron teoreetikoita ovat muun muassa Luce Irigaray, Rosi Braidotti ja Elizabeth Grosz. Suhtautuminen radikaaliin sukupuolieron teoriaan on ehkä merkittävin vedenjakaja sekä feministisessä teoriakeskustelussa, naistutkimuksessa että feministisen liikkeen sisällä.
Radikaaleja sukupuolieron teoreetikkoja on arvosteltu sukupuolen essentialisoimisesta: he ottavat sukupuolieron annettuna. Se on heille joko biologinen tosiasia tai sen olemassaolo on tietyn poliittisen strategian lähtökohta. He eivät kysy kuinka naisiksi tai miehiksi tullaan, vaan olettavat jonkin luonnollisen ja yhteisen naiseuden kokemuksen olevan olemassa sinänsä. Radikaalia sukupuolieron teoriaa on arvosteltu myös heteronormatiivisuudesta.
Radikaalin sukupuolieron teoria rantautui Yhdysvaltoihin 1980-luvulla haastaen aikaisemmin tehdyn jaottelun sosiaalisen (engl. gender) ja biologiseen (engl. sex) sukupuoleen. Se on siten vaihtoehtoinen tapa käsitteellistää sukupuoli.
Pöllölaakson aarre

| Pöllölaakson aarre |
| --- | --- |
 Tunnuskuva.
Tyyli:  viihde- ja kilpailuohjelma
Kestoaika:  noin 120 minuuttia
Pääosissa:  Mika Ala-Panula (juontaja) Pertti Salovaara (juontaja) Alexandra Ounaskari (juontaja) Jari Puhakka (pianisti) Sketsien näyttelijät: Eija Ahvo Susanna Haavisto Heikki Kinnunen Erkki Saarela
Alkuperämaa:   Suomi
Verkko:  MTV3
Esitetty:  1995 – 1996
Tuotanto
Käsikirjoittaja(t):  Lauri Yrjös (sketsit)
Tuotantoyhtiö(t):  MTV-Viihde
Pöllölaakson aarre oli suomalainen MTV3-kanavalla vuosina 1995–1996 viihde-kilpailuohjelma. Sitä esitettiin kerran viikossa lauantai-iltaisin. Ohjelma kesti kokonaisuudessaan noin kaksi tuntia, jonka välissä esitettiin MTV3:n Kymmenen uutiset ja Tulosruutu.
Ohjelman juontajina olivat Mika Ala-Panula, Pertti Salovaara ja Alexandra Ounaskari.
Ohjelmassa studioyleisön piti osallistua erilaisiin tehtäviin päästäkseen loppukilpailuun, jossa esitettiin tietokilpailukysymyksiä, joihin oikein vastaamalla voitti pääpalkinnon.
Ohjelmassa esiintyi myös aikansa suosittuja artisteja ja yhtyeitä, kuten Aikakone, Sonic Dream Collective ja Halavatun papat.
Osioiden välissä esitettiin sketsejä, joissa esiintyivät Eija Ahvo, Susanna Haavisto, Heikki Kinnunen ja Erkki Saarela. Sama näyttelijänelikko on aiemmin näytellyt muun muassa MTV:n vuosina 1985–1987 esitetyssä sketsiviihdesarjassa Soitinmenot .
Peter Regin

| Peter Regin |
| --- | --- |
 Peter Regin vuonna 2013.
Henkilötiedot
Syntynyt: 16. huhtikuuta 1986 (ikä 38) Herning, Tanska
Kansalaisuus:   Tanska
Jääkiekkoilija
Pelipaikka:  keskushyökkääjä
Maila:  vasen
Pituus:  187 cm
Paino:  90 kg
Pelinumero:  93
Pelaajaura
Pääsarjaura:  2002–2023
Aik. seurat:  Herning Blue Fox (Tanska) Timrå IK (SEL) Ottawa Senators (NHL)  Binghamton Senators (AHL) SC Langenthal (NLB) New York Islanders (NHL) Chicago Blackhawks (NHL) Rockford IceHogs (AHL) Jokerit (KHL) HC Ambrì-Piotta (NL) Eisbären Berlin (DEL)
NHL-varaus:  87. varaus, 2004 Ottawa Senators
Peter Regin Jensen (s. 16. huhtikuuta 1986 Herning, Tanska) on uransa vuonna 2023 lopettanut tanskalainen jääkiekkoilija. Pelipaikaltaan Regin oli keskushyökkääjä. Hän pelasi vuodesta 2015 vuoteen 2021 KHL-joukkue Jokereissa ja toimi joukkueen kapteenina neljänä kautena. Hän oli Ottawa Senatorsin kolmannen kierroksen varaus vuodelta 2004.
Ura

Regin on Herning IK:n kasvatti ja pelasi joukkueessa vuoteen 2005. Hän voitti Tanskan mestaruuden vuosina 2003 ja 2005. Regin oli AL-Bank Ligaenin vuoden tanskalaispelaaja kaudella 2003–2004. Regin on pelannut useita otteluita ja turnauksia ikäkausimaajoukkueissa, mutta ensimmäiset miesten MM-kilpailunsa hän pelasi vuonna 2005. Regin teki kahden vuoden sopimuksen Elitserienin Timrå IK:n kanssa samana vuonna.
Ura > Pohjois-Amerikan valloitus 2008–2015

Vuonna 2008 Regin teki kolmivuotisen tulokassopimuksen Ottawa Senatorsin kanssa. Kaudella 2008–2009 hän pelasi 11 NHL-ottelua tehoin 1+1=2. Kausi kului vielä suurimmaksi osaksi farmijoukkue Binghamton Senatorsissa. Seuraavat kolme kautta Regin kuului Senatorsin vakiokokoonpanoon.
2013 kesällä Regin siirtyi vuoden mittaisella sopimuksella NHL-seura New York Islandersiin, jossa hän ehti pelata 44 ottelua ennen siirtoaan Chicago Blackhawksiin. Chicagossa hän kirjautti 17 ottelussa tehot 2+2. Kesällä 2014 Regin solmi vuoden jatkosopimuksen Chicagon kanssa. Kauden 2014–2015 Regin vietti pääosin AHL-joukkue Rockford IceHogsin riveissä.
Ura > Paluu Eurooppaan 2015–

Toukokuussa 2015 uutisoitiin Reginin tehneen kaksivuotisen sopimuksen Jokereiden kanssa. Hän toimi joukkueen varakapteenina ja iski 60 ottelussa tehot 17+31. Huhtikuussa 2016 Regin nimettiin Jokereiden kapteeniksi kaudelle 2016–2017. Regin on Jokereiden historian ensimmäinen ulkomaalainen kapteeni.
11. marraskuuta 2016 Regin solmi kolmen vuoden jatkosopimuksen Jokereiden kanssa. Kaudella 2016–2017 Regin teki 57 ottelussa 18 maalia ja antoi 30 maaliin johtanutta syöttöä ja oli näillä tehoilla joukkueen paras pistemies.
Kaudella 2017–2018 Regin teki KHL:n runkosarjassa kahdeksan maalia ja antoi 23 maaliin johtanutta syöttöä. Kausi 2018–2019 oli Reginille vaikea. Hän kärsi pahasta loukkaantumisesta ja oli poissa tositoimista neljän kuukauden ajan. Lopulta hän teki 29 ottelussa 2 maalia ja antoi 9 maaliin johtanutta syöttöä. Kaudeksi 2019-20 Regin palasi omalle tasolleen ja teki 16 maalia ja 24 maaliin johtanutta syöttöä.
19. huhtikuuta 2020 Jokerit tiedotti, ettei Regin jatka seurassa tulevalla kaudella. Regin esiintyi jokeripaidassa 262 runkosarjaottelussa, joissa hän teki 61+116=177 pistettä. Hän on Jokereiden KHL-ajan paras pistemies ja seuran kaikkien aikojen pistepörssissä sijalla 17. Pudotuspeleissä tanskalainen pelasi 33 ottelussa, joissa hän teki tehot 5+12=17. Hän on myös playoff-pelien osalta Jokereiden KHL-ajan paras pistemies. Regin toimi Jokereiden kapteenina neljän kauden ajan.
Syyskuussa 2020 Regin palasi Jokereihin kauden 2020-2021 loppuun ulottuvalla sopimuksella. Huhtikuussa 2021 Regin ilmoitti siirtyvänsä Sveitsiin Ambrì-Piottaan yksivuotisella sopimuksella. Kaudeksi 2022–2023 Regin siirtyi saksalaiseen Eisbären Berliniin.
Maajoukkueura

Regin on edustanut Tanskaa jääkiekon maailmanmestaruuskilpailuissa vuosina 2005, 2006, 2007, 2008, 2009, 2010, 2017, 2018, 2019 ja 2022. Hän pelasi myös Tanskan maajoukkueessa syksyn 2016 olympiakarsinnoissa ja talviolympialaisten lopputurnauksessa 2022.
Presque Islen piirikunta

Prescue Islen piirikunta (engl. Presque Isle County) on Yhdysvaltojen Michiganin osavaltiossa sijaitseva piirikunta. Sen väkiluku oli 12 982 vuonna 2020. Piirikunnan hallintokeskus on Rogers City. Piirikunta on perustettu vuonna 1840.
Aiheesta muualla

Kuvia tai muita tiedostoja aiheesta Presque Islen piirikunta Wikimedia Commonsissa
Pettu (saari)

Pettu
Väärä mänty Petuntiellä
| --- | --- |
Sijainti:  60°02.02′N, 022°56.64′E, Salo Varsinais-Suomi Suomi
Saariryhmä:  Turun saaristo
Pinta-ala:  9 km²
| --- | --- |
Asukasluku:  11
Asutuskeskukset:  Petun kylä
muokkaa - muokkaa wikitekstiä - muokkaa Wikidataa
Pettu on saari Särkisalossa Salon kaupungissa. Pettuun on lossiyhteys Ulkoluodosta. Yhdeksän neliökilometrin kokoisella saarella asuu vakituisesti 11 ihmistä. Vapaa-ajan asuntoja saaressa on yli 100.
Petun kantatilan ympäristössä on perinnebiotooppia. Alueen kedot ja kalliokedot kasvavat muun muassa heinäratamoa, hakarasaraa, jäkkiä ja mäkikauraa. Saarella on myös alueellisesti merkittävä saarnivaltainen lehtipuuhaka.
Presolaariset jyvät

Presolaariset jyvät ovat kiinteää materiaalia, jota oli tähtienvälisessä kaasussa ennen Auringon syntyä. Ne ovat muokkautumattomissa meteoriiteissa rakenteen pohjana. Niiden arvellaan olevan Aurinkoa vanhempia ja muokkautuneen esimerkiksi punaisten jättiläistähtien ulommassa kaasukehässä. Niitä on koostumukseltaan erilaisia. Niiden neon- ja ksenonpitoisuus ja epätavallinen isotooppipitoisuus viittaa Aurinkokunnan mitassa normaalista poikkeavaan alkuperään. Näissä on hyvin pienikokoisia, elektronimikroskopilla nähtäviä nanometrien kokoisia nanotimantteja. Tyypillisten 
presolaaristen jyvien läpimitta on mikronien luokkaa.
Niiden ainesosia ovat:
timantti (C)
grafiitti (C)
piikarbidi (SiC)
titaanikarbidi (TiC)
piinitridi (Si3N4)
korundi (Al2O3)
spinelli (MgAl2O4)
hiboniitti ((Ca,Ce)(Al,Ti,Mg)12O19)
titaanioksidi (TiO2)
silikaatti (oliviini, pyrokseeni, GEMS)
Aiheesta muualla

http://presolar.wustl.edu/work/grains.html (Arkistoitu – Internet Archive)
http://www.ciw.edu/lrn/psg_main.html (Arkistoitu – Internet Archive)
http://www.psrd.hawaii.edu/July97/Stardust.html
http://www.stecf.org/~ralbrech/amico/intabs/ottu.html (Arkistoitu – Internet Archive)
http://www.mpch-mainz.mpg.de/~kosmo/sims/sternenstaub/sternenstaub.htm (Arkistoitu – Internet Archive) (images of presolar grains, text in German)
http://presolar.wustl.edu/~pgd (large database of isotopic data on presolar grains)
Pikkuvita

| Pikkuvita |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Vitakasvit Potamogetonaceae
Suku::  Lapavidat Potamogeton
Laji::  berchtoldii
Kaksiosainen nimi
 Potamogeton berchtoldii  Fieber 
Katso myös
   Pikkuvita Wikispeciesissä   Pikkuvita Commonsissa 
Infobox OKNimi-testi OKIUCN-testi OK: 
Pikkuvita (Potamogeton berchtoldii) on hentovartinen uposkasvi lapavitojen eli vitojen suvussa. Se kasvaa 10–70 senttimetriä pitkäksi. Lehdet ovat 2–5 cm pitkät ja 0,8–2 millimetriä leveät. Kalvomaiset kielekekorvakkeet ovat avoimet, 0,5–1,5 cm pitkät. Tähkän pituus on 4–8 mm ja perän 0,5–3 cm. Hedelmä on kooltaan 1,8–2,7 mm.
Levinneisyys

Pikkuvita on laajalle levinnyt vesikasvi, jota tavataan ympäri maailman pohjoispuolen Euroopassa, Aasiassa, Pohjois-Amerikassa ja Pohjois-Afrikassa. Suomessa pikkuvita esiintyy koko maassa. Se on monilla alueilla Varsinais-Suomesta Pohjois-Pohjanmaalle yleinen, harvinaisempi laji on Pohjois-Lapissa ja Ahvenanmaalla. Tyypillisiä kasvupaikkoja ovat ojat, lammikot ja suojaisat rannat.
Aiheesta muualla

Pinkka – Lajintuntemuksen oppimisympäristö: Pikkuvita (Potamogeton berchtoldii)
Flora of China: Potamogeton berchtoldii (englanniksi)
Ratak

| Ratak |
| --- | --- |
 Kartassa Ratak ja Ralik
Merialue:  Tyyni valtameri
Saaria yht.:  16
Suurin saari:  Maloelap
Valtio
Valtio:  Marshallinsaaret
Väestö
Väkiluku:  30 925
Ratak on toinen Marshallinsaarten saariketjuista, Tyynellä valtamerellä. Saariketjun nimi tarkoittaa "auringonnousua". Ratakin saarilla on yhteensä noin 30 925 asukasta (1999).[lähde? ] Saarilla puhutaan ratakia, erästä marshallin murretta.
Saaret

Seuraavat saaret katsotaan kuuluviksi Ratakin saariketjuun:
Pokaakku
Bikar
Utirik
Toke
Mejit
Ailuk
Jemo
Likiep
Wotje
Erkub
Maloelap
Aur
Majuro
Arno
Mili
Nadikdik
Querubín Moreno

| Mitalit> Maa:   Kolumbia.Miesten yleisurheilu.Pan-Amerikan kisat  | Mitalit> Maa:   Kolumbia.Miesten yleisurheilu.Pan-Amerikan kisat  | Mitalit> Maa:   Kolumbia.Miesten yleisurheilu.Pan-Amerikan kisat  | Maa:   Kolumbia> Miesten yleisurheilu. |
| --- | --- | --- | --- |
|  Pronssia | Caracas 1983 | 50 km |  |
|  Pronssia | Indianapolis 1987 | 20 km |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Manaus 1995 | 20 000 m ratakävely |  |
|  Hopeaa | Manaus 1991 | 20 km |  |
|  Hopeaa | Lima 1993 | 20 km |  |
|  Pronssia | Medellín 1989 | 20 km |  |
Jose Querubín Moreno Moreno (s. 29. joulukuuta 1959) on kolumbialainen entinen yleisurheilija, joka kilpaili kävelyssä. Hän edusti seuratasolla BOY:ta. Moreno voitti Pan-Amerikan kisoissa kaksi ja Etelä-Amerikan-mestaruuskilpailuissa neljä mitalia. Hän osallistui olympialaisiin vuosina 1984 ja 1988. Moreno sijoittui 20 kilometrillä yhdeksänneksi Los Angelesin kisoissa 1984, mutta keskeytti samalla matkalla Soulissa 1988. Vuonna 1984 hän oli mukana myös 50 kilometrillä, mutta joutui keskeyttämään.
Myös Querubínin veli Héctor oli olympiatason kävelijä.
Ennätykset

20 km: 1.20.19 (1987)
50 km: 4.22.24 (1986)
Ratakatu

Selim A. Lindqvistin ja Elia Heikelin suunnittelema rakennus osoitteessa Ratakatu 1c–3 / Yrjönkatu 2b. Rakennettu 1889.
Helsingin normaalilyseo osoitteessa Ratakatu 6a (alun perin 2). Rakennus valmistui vuonna 1878 arkkitehti F. A. Sjöströmin suunnittelemana.
Suojelupoliisin entinen päämaja Ratakadun ja Fredrikinkadun risteyksessä. Ratakadun puoleinen kadunnumero on 12.
Ratakatu (ruots. Bangatan) on katu Helsingin kantakaupungissa. Katu alkaa Korkeavuorenkadulta ja kulkee Fredrikinkadulle, jonka toisella puolella sijaitsee Fredrikintori. Kadun alkupää Korkeavuorenkadun ja Yrjönkadun välillä kuuluu Kaartinkaupungin kaupunginosaan ja loppuosa Punavuoreen. Yrjönkadun ja Laivurinrinteen välisellä osuudella katu on Punavuoren ja Ullanlinnan kaupunginosien raja.
Katu on saanut nimensä tehtailija Erik Röön 1800-luvun puolivälissä Ruoholahteen siirretyn köydenpunontaradan mukaan. Kadun alkuperäinen ruotsinkielinen kirjoitusasu vuodesta 1842 lähtien oli Ban Gatan, vuoden 1866 karttaliitteen mukainen suomenkielinen nimi oli Paanakatu. Jo vuonna 1881 käytössä ollut Ratakatu lisättiin karttaan 1890-luvulla. Nykyiset kirjoitusasut Ratakatu–Bangatan vahvistettiin virallisesti vuonna 1909.
Poikkikadut koillisesta luoteeseen

Korkeavuorenkatu
Yrjönkatu
Annankatu
Laivurinrinne (etelään)
Fredrikinkatu
Racing Club Luxemburg

Racing Club Luxembourg oli jalkapalloseura Luxemburgin kaupungista. Seura perustettiin kesäkuussa 1907. Vuonna 1923 se muodosti Sporting Club Luxemburgin kanssa CA Spora Luxemburgin. Seura voitti historian ensimmäisen Luxemburgin mestaruuden vuonna 1910.
Rakkaudesta (PMMP:n albumi)

| Rakkaudesta PMMP |
| --- | --- | --- |

Studioalbumin tiedot
 Julkaistu: 11. kesäkuuta 2012
 Formaatti: CD, LP, digitaalinen lataus
 Tuottaja(t): Jori Sjöroos
 Tyylilaji: pop rock
 Kesto: 41.17
 Levy-yhtiö: BMG
Listasijoitukset
  1.
PMMP:n muut julkaisut
| 2000-luku 2010 | Rakkaudesta 2012 | Matkalaulu 2013 |
Singlet albumilta Rakkaudesta
 ”Heliumpallo” Julkaistu: 16. huhtikuuta 2012  ”Rakkaalleni” Julkaistu: 11. kesäkuuta 2012  ”Tytöt” Julkaistu: 12. lokakuuta 2012  ”Pahvinaamari” Julkaistu: 7. joulukuuta 2012
Rakkaudesta on PMMP:n 11. kesäkuuta 2012 julkaistu kuudes studioalbumi. Albumi nousi Suomen virallisen listan sijalle 1, myyden jo julkaistaessaan kultaa.
Albumin ensimmäisenä singlenä julkaistiin kappale Heliumpallo, johon tehtiin kaksi erilaista musiikkivideota. Albumin julkaisupäivänä julkaistiin albumin toinen single Rakkaalleni.
Kappaleet

4ever young – 3.38
Korkeasaari – 3.08
Heliumpallo – 4.26
Koko show – 3.27
Jeesus ei tule oletko valmis – 4.47
Rakkaalleni – 4.50
Tytöt – 4.34
Pahvinaamari – 4.09
Kevään valo – 4.19
Toivo – 3.59
Arvostelut

| 0 | 1 | 2 |
| --- | --- | --- |
| Nuorgam | 76/100 |  |
Rumba : 
Soundi : 

Nuorgamin Niko Peltonen kehui albumia siitä, että PMMP ei ollut jäänyt paikoilleen, vaan yhtye oli hakenyt uusia näköaloja. Peltonen kirjoitti albumin olevan "ylettömän vakava" ja sen rakenteen olevan erikoinen. Rumban Anna Brotkinin mukaan PMMP:n vahvuus oli sen moniulotteisuudessa. Hän huomasi kuitenkin kaipaavansa yhtyeelle tyypillistä "ronskia sekoilua". Soundin Tero Alanko totesi albumin olevan "varmaotteista ja odotettua musiikkia", mutta myös hän kiinnitti huomiota räävittömyyden ja punkin poissaoloon. Hänen mukaansa yhtyeestä oli "kadonnut jotain sellaista, minkä vuoksi monet siihen aikoinaan rakastuivat".
Quest (yritys)

| Quest |
| --- | --- |
Perustettu:  heinäkuu 1988
Toimiala:  videopeliteollisuus
Tuotteet:  videopelit
Kotisivu:  www.quest-kk.com
Infobox OKVirheellinen NIMI-arvo: 
Quest Corporation (jap. 株式会社クエスト) on vuonna 1988 perustettu japanilainen videopelien kehittäjä. 
Yrityksen parhaiten tunnettuja tuotteita ovat Ogre-sarjan pelit kuten Ogre Battle ja Tactics Ogre.
Vuonna 2000 yritys myi Squarelle pelien kehitysresurssit ja oikeudet ja käytännössä lopetti videopeliteollisuudessa.
Vuonna 2002 Square osti yhtiön.
Pelit

| Vuosi | Nimi |
| --- | --- |
1988: Daisenryaku
1990: Conquest of the Crystal Palace
1990: Battle Pingpong
1990: Dungeon Kid
1990: Musashi no Bōken
1991: Magical Chase
1991: Ranma 1/2: Hiryū Densetsu
1993: Gauntlet IV
1993: Ogre Battle
1994: Taiyou no Tenshi Marlowe: Ohanabatake wa Dai-Panic!
1995: Tactics Ogre
1998: Ginga Eiyū Densetsu V
1999: Ogre Battle 64: Person of Lordly Caliber
2000: Densetsu no Ogre Battle: Zenobia no Ōji
2001: Tactics Ogre: The Knight of Lodis
Rakkaudesta (albumi)

| Rakkaudesta Paula Koivuniemi |
| --- | --- | --- |

Studioalbumin tiedot
 Äänitetty : 2010
 Julkaistu: 7. huhtikuuta 2010
 Formaatti: CD
 Tuottaja(t): Ilkka Vainio
 Tyylilaji: iskelmä
 Kesto: 39.58
 Levy-yhtiö: AXR
Listasijoitukset
  3. (15/2010)
Paula Koivuniemen muut julkaisut
| Nainen 2009 | Rakkaudesta 2010 | Matka 2012 |
Rakkaudesta on Paula Koivuniemen albumi joka ilmestyi 7. huhtikuuta 2010. Albumi sisältää suomalaisten miesartistien levyttämiä pop-ja rocksävelmiä. Albumin julkaisi CD-levynä AXR Music (entinen Edel Records) ja Ile Vainio tuotti tämän albumin. Levy on myynyt kultaa.
Kappaleet

Kaikki kappaleet on sovittanut Mika Toivanen.
Älä sano että rakastat mua – 3.53 (säv. Jari Yliaho, san. Harri Karvinen)
Kun rakkaus on rikki – 4.26 (säv. ja san. Ismo Alanko)
Jäävalssi – 3.43 (säv. ja san. Hector)
Rakkautta ja piikkilankaa – 3.34 (säv. ja san. Teemu Rajamäki)
Ikävä – 3.54 (säv. ja san. Pave Maijanen)
Rakkauden haudalla – 3.31 (säv. ja san. Juice Leskinen)
Peltirumpu – 3.25 (säv. ja san. Ismo Alanko)
Vain rakkaus – 4.04 (teema tv-sarjasta Raid, säv. Pekka Marjanen, san. Tapio Piirainen)
Yö – 3.36 (säv. Tapani Mikkonen, san. Pate Mustajärvi)
Balladi elokuvasta Klaani – 3.52 (säv. Anssi Tikanmäki, san. Juice Leskinen)
Pyhä toimitus – 4.00 (säv. ja san. Juice Leskinen)
Aiheesta muualla

Rakkaudesta discogs.com -sivustolla